Stopanska rijeka
Stopanski – označavan i kao Stopanski potok i Stopanska rijeka – je desna pritoka Vrbanje u Općini Kotor-Varoš, Bosna i Hercegovina. Izvire sjeveroistočno od sela Stopan, iz potočića Subanj (1100 m) i vrela Pecana, na nadmorskoj visini od 1000 m, između uzvisina Pirevište (sjeverozapad, 1042 m) i Lepenica (jugoistok, 1016 m). U gornjem toku nosi ime Burča, po istoimenom selu na sjeveru, a kroz koje protiče Buračka rijeka. Geografski i narodni naziv Stopanska rijeka nosi od tjesnaca ispod jednog od vrhova Lepenice (807 m). Kao Burča teče u pravcu sjeveroistok – jugozapad, a kao Stopanska rijeka skreće na sjeverozapad sve do ispod Stopana, gdje pravi luk prema jugozapadu i ulijeva se u Vrbanju na njenoj velikoj krvini kod sela Todorovići, na nadmorskoj visini od 460 m. Još do 1960-ih godina na Stopanskoj rijeci i njenim potocima pritokama radilo je 12 vodenica.